CELEX: 32011R0836
Language: mt
Date: 2011-08-19 00:00:00
Title: Regolament tal-Kummissjoni (UE) Nru 836/2011 tad- 19 ta’ Awwissu 2011 li jemenda ir-Regolament (KE) Nru 333/2007 li jistabbilixxi l-metodi ta' teħid ta' kampjuni u analiżi għall-kontroll uffiċjali ta' livelli ta' ċomb, kadmju, merkurju, landa inorganika, 3-MCPD u benzo(a)pyrene [benżo(a)piren] fl-oġġetti tal-ikel  Test b’relevanza għaż-ŻEE

20.8.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 215/9
               
            REGOLAMENT TAL-KUMMISSJONI (UE) Nru 836/2011
      tad-19 ta’ Awwissu 2011
      li jemenda ir-Regolament (KE) Nru 333/2007 li jistabbilixxi l-metodi ta' teħid ta' kampjuni u analiżi għall-kontroll uffiċjali ta' livelli ta' ċomb, kadmju, merkurju, landa inorganika, 3-MCPD u benzo(a)pyrene [benżo(a)piren] fl-oġġetti tal-ikel
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 882/2004 tal-Parlament Ewropew u tal-Kunsill tad-29 ta’ April 2004, dwar il-kontrolli uffiċjali mwettqa biex tiġi żgurata l-verifikazzjoni tal-konformità mal-liġi tal-għalf u l-ikel, mas-saħħa tal-annimali u mar-regoli dwar il-welfare tal-annimali (1), b’mod partikolari l-Artikolu 11(4) tiegħu,
      Billi:
      
                  (1)
               
               
                  Ir-Regolament tal-Kummissjoni (KE) Nru 1881/2006 tad-19 ta’ Diċembru 2006, li jiffissa l-livelli massimi ta’ ċerti kontaminanti fl-oġġetti ta’ l-ikel (2), stabbilixxa, inter alia, livelli massimi għall-kontaminant benzo(a)pyrene [benżo(a)piren].
               
            
                  (2)
               
               
                  Il-Bord Xjentifiku dwar il-Kontaminanti fil-Katina Alimentari tal-Awtorità Ewropea dwar is-Sigurtà ta’ l-Ikel (EFSA), fid-9 ta' Ġunju 2008 adotta opinjoni fuq l-Idrokarburi Poliċikliċi Aromatiċi fl-Ikel (3). L-EFSA kkonkludiet li l-benżo(a)piren mhuwiex indikatur adattat għall-okkorrenza ta' idrokarburi poliċikliċi aromatiċi (PAH - polycyclic aromatic hydrocarbons) fl-ikel u li l-indikatur tal-PAH fl-ikel l-iktar adattat għandu jkun sistema ta' erba' sustanzi speċifiċi jew tmien sustanzi speċifiċi L-EFSA kkonkludiet ukoll li meta mqabbla ma' sistema ta' erba' sustanzi, is-sistema ta' tmien sustanzi ma tagħtix daqshekk żieda fil-valur.
               
            
                  (3)
               
               
                  Konsegwentement ir-Regolament tal-Kummissjoni (UE) Nru 835/2011 (4) emenda r-Regolament (KE) Nru 1881/2006 sabiex jistabbilixxi livelli massimi għat-total ta' erba' idrokarburi poliċikliċi aromatiċi (benżo(a)piren, benż(a)antraċen, benżo(b)fluworoanten u krisen).
               
            
                  (4)
               
               
                  Ir-Regolament tal-Kummissjoni (KE) Nru 333/2007 (5) jistabbilixxi kriterji tal-prestazzjoni analitika għall-benżo(a)piren biss. Għaldaqstant huwa neċessarju li jiġu stabbiliti kriterji tal-prestazzjoni analitika għat-tlett sustanzi l-oħra, li l-livelli massimi tagħhom huma issa stipulati fir-Regolament (KE) Nru 1881/2006.
               
            
                  (5)
               
               
                  Il-Laboratorju ta' Referenza għall-Idrokarburi Poliċikliċi Aromatiċi tal-Unjoni Ewopea (EU-RL PAH) flimkien mal-laboratorji ta' referenza nazzjonali għamlu stħarriġ fuq il-laboratorji ta' kontroll uffiċjali sabiex jeżaminaw liema kriterji tal-prestazzjoni analitika jistgħu jintlaħqu għall-benżo(a)piren, benż(a)antraċen, benżo(b)fluworoanten u krisen fil-matriċi rilevanti tal-ikel. Taqsira tar-riżultat tal-istħarriġ ingħatat mill-EU-RL PAH fir-rapport fuq "Il-karatteristiċi tal-prestazzjoni ta' metodi ta' analiżi għad-determinazzjoni ta' erba' idrokarburi poliċikliċi aromatiċi fl-ikel" (6). Ir-riżultati tal-istħarriġ juru li l-kriterji tal-prestazzjoni analitika applikabbli bħalissa għall-benżo(a)piren huma adattati ukoll għat-tlett sustanzi l-oħra.
               
            
                  (6)
               
               
                  L-esperjenza miksuba waqt l-implementazzjoni tar-Regolament (KE) Nru 333/2007 ħarġet li f'ċerti każi d-dispożizzjonijiet kurrenti dwar it-teħid ta' kampjuni jistgħu jkunu imprattikabbli jew jistgħu jwasslu għal ħsara ekonomika mhux aċċettabbli lill-kampjuni. F'dawn il-każi għandu jitħalla li ssir devjazzjoni mill-proċeduri tat-teħid tal-kampjuni jekk it-teħid tal-kampjuni jibqa' rappreżentattiv biżżejjed tal-kampjuni u l-proċedura użata tkun dokumentata bis-sħiħ. Il-flessibiltà li ssir devjazzjoni mill-proċeduri tat-teħid tal-kampjuni kienet teżisti diġà għat-teħid tal-kampjuni fl-istadju tal-bejgħ bl-imnut. Id-dispożizzjonijiet għat-teħid tal-kampjuni fl-istadju tal-bejgħ bl-imnut għandhom ikunu fl-istess linja mal-proċeduri ġenerali tat-teħid tal-kampjuni.
               
            
                  (7)
               
               
                  Meta jittieħdu kampjuni għall-analiżi tal-PAH, hemm bżonn ta' dispożizzjonijiet iktar dettaljati fir-rigward tal-materjal tar-reċipjenti tal-kampjuni. L-awtoritajiet tal-infurzar jużaw ħafna r-reċipjenti tal-plastik, iżda dawn mhumiex adattati meta t-teħid tal-kampjuni jkun għall-analiżi tal-PAH, għaliex dawn il-materjali jistgħu jbiddlu l-kontenut tal-PAH fil-kampjun.
               
            
                  (8)
               
               
                  Hemm bżonn ta' kjarifika għal xi aspetti tal-ħiġijiet speċifiċi tal-metodi analitiċi, b'mod partikolari l-ħtiġijiet dwar l-użu tal-kriterji tal-prestazzjoni u l-metodu "adekwatezza għall-fini". Barra minn hekk, il-preżentazzjoni tat-tabelli bil-kriterji tal-prestazzjoni għandha tkun irranġata sabiex tidher iktar uniformi matul l-analiti kollha.
               
            
                  (9)
               
               
                  Ir-Regolament (KE) Nru 333/2007 għandu għalhekk jiġi emendat skont dan. Iż-żewġ Regolamenti għandhom jiġu applikati fl-istess ġurnata, minħabba li r-Regolament tal-Kummissjoni (UE) Nru 835/2011 u dan ir-Regolament għandhom x'jaqsmu flimkien.
               
            
                  (10)
               
               
                  Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponewhom,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 333/2007 huwa emendat kif ġej:
      
                  (1)
               
               
                  It-titolu huwa mibdul b'li ġej:
                  “Ir-Regolament tal-Kunsill (KE) Nru 333/2007 tat-28 ta' Marzu 2007 li jistabbilixxi l-metodi ta' teħid ta' kampjuni u analiżi għall-kontroll uffiċjali ta' livelli ta' ċomb, kadmju, merkurju, landa inorganika, 3-MCPD u idrokarburi poliċikliċi aromatiċi fl-oġġetti ta' l-ikel”.
               
            
                  (2)
               
               
                  Fl-Artikolu 1, il-paragrafu 1 huwa mibdul b’li ġej:
                  “1.   Teħid ta' kampjuni u analiżi għall-kontroll uffiċjali tal-livelli ta' ċomb, kadmju, merkurju, landa inorganika, 3-MCPD u idrokarburi poliċikliċi aromatiċi (PAH) elenkati fit-taqsimiet 3, 4 u 6 tal-Anness tar-Regolament (KE) Nru 1881/2006 għandhom isiru skont l-Anness ma' dan ir-Regolament.”
               
            
                  (3)
               
               
                  L-Anness huwa emendat skont l-Anness ma’ dan ir-Regolament.
               
            Artikolu 2
      Dan ir-Regolament għandu jidħol fis-seħħ fl-għoxrin ġurnata wara l-ġurnata tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu japplika mill-1 ta’ Settembru 2012.
      
         Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
         Magħmul fi Brussell, id-19 ta’ Awwissu 2011.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 165, 30.4.2004, p. 1.
      
         (2)  ĠU L 364, 20.12.2006, p. 5.
      
         (3)  The EFSA Journal (2008) 724, p. 1.
      
         (4)  Ara paġna 4 ta’ dan il-Ġurnal Uffiċjali.
      
         (5)  ĠU L 88, 29.3.2007, p. 29.
      
         (6)  Ir-Rapport JRC 59046, 2010.
      
         ANNESS
         L-Anness mar-Regolament (KE) Nru 333/2007 huwa emendat kif ġej:
         
                     (1)
                  
                  
                     Fil-punt B.1.7. “Ippakkjar u transmissjoni tal-kampjuni”, it-tieni paragrafu li ġej huwa miżjud:
                     “Reċipjenti tal-plastik għandhom jiġu evitati fejn possibli fil-każ ta' teħid ta' kampjuni għall-analiżi tal-PAH għax jistgħu jbiddlu l-kontenut tal-PAH fil-kampjun. Fejn possibli għandhom jintużaw reċipjenti tal-ħġieġ ħielsa mill-PAH, inerti, li jipproteġu b'mod xieraq il-kampjun mid-dawl. Meta dan ikun prattikament impossibli, għandu tal-inqas jiġi evitat kuntatt dirett tal-kampjun mal-plastiks, eżempju fil-każ ta' kampjuni solidi, billi l-kampjun jiġi mgeżwer ġo fojl tal-aluminju qabel ma jitpoġġa fir-reċipjent tal-kampjun.”
                  
               
                     (2)
                  
                  
                     Il-punti B.2, u B.3 huma mibdulin b'li ġej:
                     “B.2   IL-PJANIJIET GĦAT-TEĦID TAL-KAMPJUNI
                     B.2.1   Tqassim ta’ lottijiet f’sublottijiet
                     
                     Lottijiet kbar ħafna għandhom jitqassmu f’sublottijiet, bil-kondizzjoni li s-sublott ikun jista’ jiġi sseparat fiżikament. Għall-prodotti li jinbiegħu f’konsenji bl-ingrossa (eżempju ċereali) għandha tapplika t-Tabella 1. Għall-prodotti l-oħra għandha tapplika t-Tabella 2. Jekk jitqies li l-piż tal-lott mhuwiex dejjem eżattament multiplu tal-piż tas-sublottijiet, il-piż tas-sublott jista’ jaqbeż il-piż imsemmi b’massimu ta’ 20 %.
                     B.2.2.   In-numru ta’ kampjuni inkrementali
                     
                     Il-kampjun aggregat għandu jkun ta’ mill-inqas kilogramm jew litru ħlief fejn dan mhux possibbli, eżempju meta l-kampjun jikkonsisti f'pakkett jew unità waħda.
                     In-numru minimu ta’ kampjuni inkrementali li għandhom jittieħdu mis-sublott għandu jkun kif muri fit-Tabella 3.
                     Fil-każ ta’ prodotti likwidi bl-ingrossa, il-lott jew is-sublott għandu jitħallat sew sakemm huwa possibbli u sakemm ma tiġix affettwata l-kwalità tal-prodott, immedjatament qabel il-teħid tal-kampjun permezz ta’ mezzi manwali jew mekkaniċi. F’dan il-każ, wieħed jassumi tqassim omoġenju tal-kontaminanti fi ħdan lott jew sublott mogħti. Għaldaqstant huwa biżżejjed li jittieħdu tliet kampjuni inkrementali minn lott jew sublott sabiex jifformaw kampjun aggregat.
                     Il-kampjuni inkrimentali għandhom ikunu simili fil-piż/volum. Il-piż/volum ta’ kampjun inkrementali għandu jkun ta’ mill-inqas 100 gramma jew 100 millilitru, li jirriżulta f’kampjun aggregat ta’ mill-inqas madwar kilogramm jew litru. Diskrepanza minn dan il-metodu għandu jiġi rreġistrat fir-reġistru stabbilit taħt il-punt B.1.8 ta' dan l-Anness.
                     
                        Tabella 1
                     
                     
                        Tqassim tal-lottijiet f’sublottijiet għall-prodotti nnegozjati f’kunsinni bl-ingrossa
                     
                     
                                 Piż tal-lott (tunnellata metrika)
                              
                              
                                 Piż jew numru ta’ sublottijiet
                              
                           
                                 ≥ 1 500 
                              
                              
                                 500 tunnellati metriċi
                              
                           
                                 > 300 u < 1 500 
                              
                              
                                 tliet sublottijiet
                              
                           
                                 ≥ 100 and ≤ 300
                              
                              
                                 100 tunnellata metrika
                              
                           
                                 < 100
                              
                              
                                 —
                              
                           
                        
                     
                        Tabella 2
                     
                     
                        Tqassim tal-lottijiet f’sublottijiet għall-prodotti oħrajn
                     
                     
                                 Piż tal-lott (tunnellata metrika)
                              
                              
                                 Piż jew numru ta’ sublottijiet
                              
                           
                                 ≥ 15
                              
                              
                                 15-30 tunnellati metriċi
                              
                           
                                 < 15
                              
                              
                                 —
                              
                           
                        
                     
                        Tabella 3
                     
                     
                        Numru minimu ta’ kampjuni inkrimentali li għandhom jittieħdu mill-lott jew mis-sublott
                     
                     
                                 Piż jew volum tal-lott/sublott (f’kilogrammi jew litri)
                              
                              
                                 Numru minimu ta’ kampjuni inkrementali li għandhom jittieħdu
                              
                           
                                 < 50
                              
                              
                                 3 
                              
                           
                                 ≥ 50 u ≤ 500
                              
                              
                                 5 
                              
                           
                                 > 500
                              
                              
                                 10 
                              
                           Jekk il-lott jew is-sublott ikun magħmul minn pakketti jew unitajiet individwali, in-numru ta’ pakketti jew unitajiet li għandu jittieħed sabiex isir il-kampjun aggregat huwa mogħti fit-Tabella 4.
                     
                        Tabella 4
                     
                     
                        In-numru ta’ pakketti jew unitajiet (kampjuni inkrimentali) li għandu jittieħed sabiex isir kampjun aggregat jekk il-lott jew is-sublott ikun magħmul minn pakketti jew unitajiet individwali
                     
                     
                                 Numru ta’ pakketti jew unitajiet fil-lott/sublott
                              
                              
                                 Numru ta’ pakketti jew unitajiet li għandu jittieħed
                              
                           
                                 ≤ 25
                              
                              
                                 mill-inqas pakkett wieħed jew unità
                              
                           
                                 26-100
                              
                              
                                 madwar 5 %, mill-inqas żewġ pakketti jew unitajiet
                              
                           
                                 > 100
                              
                              
                                 madwar 5 %, massimu ta' għaxar pakketti jew unitajiet
                              
                           Il-livelli massimi għal-landa inorganika jgħoddu għall-kontenut ta' kull bott, iżda minħabba raġunijiet prattiċi huwa meħtieġ li jintuża metodu aggregat ta' teħid ta' kampjuni. Jekk ir-riżultat tat-test għal kampjun aggregat tal-bottijiet ikun inqas minn iżda viċin tal-livell massimu tal-landa inorganika, u jekk ikun issuspettat li bottijiet individwali jistgħu jaqbżu l-livell massimu, allura jista' jkun meħtieġ li jsiru aktar investigazzjonijiet.
                     Fejn ma jkunx possibli li jitwettaq il-metodu tat-teħid ta' kampjuni stipulat f'dan il-kapitolu minħabba l-konsegwenzi kummerċjali mhux aċċettabbli (eżempju minħabba l-forom tal-pakketti, lott bil-ħsara, eċċ.) jew fejn huwa prattikament impossibbli li jiġi applikat il-metodu tat-teħid ta' kampjuni msemmi hawn fuq, jista' jiġi applikat metodu alternattiv tat-teħid ta' kampjuni jekk ikun hemm rappreżentazzjoni biżżejjed tal-kampjuni ta' lottijiet u sublottijiet u jkun dokumentat bis-sħiħ.
                     B.2.3.   Dispożizzjonijiet speċifiċi għat-teħid ta' kampjuni ta' ħut kbir li jasal f'lottijiet kbar
                     
                     Fil-każ li l-lott jew is-sublott li jkun se jitteħidlu kampjun ikun fih ħut kbir (ħut individwali li jiżen iktar minn madwar kilogramm) u l-lott jew is-sublott jiżen iktar minn 500 kilogramm, il-kampjun inkrimentali għandu jkun magħmul mill-parti tan-nofs tal-ħuta. Kull kampjun inkrimentali għandu jiżen mill-inqas 100 gramma.
                     B.3.   TEĦID TA’ KAMPJUNI FL-ISTADJU TAL-BEJGĦ BL-IMNUT
                     It-teħid ta’ kampjuni tal-oġġetti tal-ikel fl-istadju tal-imnut għandu jsir meta jkun possibbli skont id-dispożizzjonijiet tat-teħid tal-kampjuni stipulati fil-punt B.2.2 ta’ dan l-Anness.
                     Fejn ma jkunx possibli li jitwettaq il-metodu tat-teħid ta' kampjuni stipulat fil-punt B.2.2 minħabba l-konsegwenzi kummerċjali mhux aċċettabbli (eżempju minħabba l-forom tal-pakketti, lott bil-ħsara, eċċ.) jew fejn huwa prattikament impossibli li jiġi applikat il-metodu tat-teħid ta' kampjuni msemmi hawn fuq, jista' jiġi applikat metodu alternattiv tat-teħid ta' kampjuni jekk ikun hemm rappreżentazzjoni biżżejjed tal-kampjuni ta' lottijiet u sublottijiet u jkun dokumentat bis-sħiħ.”
                  
               
                     (3)
                  
                  
                     Fl-ewwel paragrafu tal-punt C.1 In-nota 1 f'qiegħ il-paġna “Livelli ta' Kwalità tal-Laboratorju” hija mħassra.
                  
               
                     (4)
                  
                  
                     Fil-punt C.2.2.1 “Proċeduri speċifiċi għaċ-ċomb, kadmju, merkurju u landa inorganika”, it-tieni paragrafu huwa mibdul b'li ġej:
                     “Hemm ħafna proċeduri speċifiċi sodisfaċenti ta' tħejjija tal-kampjuni li jistgħu jintużaw għall-prodotti taħt konsiderazzjoni. Għal dawk l-aspetti li mhumiex koperti speċifikament b'dan ir-Regolament, l-istandard CEN ‘Oġġetti tal-ikel - Determinazzjoni ta' elementi ta' traċċa - Kriterji tal-prestazzjoni, konsiderazzjonijiet ġenerali u preparazzjoni tal-kampjun’(1) instab li huwa sodisfaċenti iżda metodi ta' preparazzjoni tal-kampjun oħra jistgħu ikunu validi l-istess.”
                  
               
                     (5)
                  
                  
                     Il-punt C.2.2.2 huwa mibdul b'li ġej:
                     “C.2.2.2   Proċeduri speċifiċi għall-idrokarburi poliċikliċi aromatiċi
                     
                     L-analista għandu jiżgura li l-kampjuni ma jiġux ikkontaminati waqt it-tħejjija tal-kampjuni. Qabel l-użu, ir-reċipjenti għandhom jitlaħalħu b'aċetun għoli fil-purezza jew eżan sabiex jitnaqqas ir-riskju ta' kontaminazzjoni. Meta jkun possibbli, l-apparat u t-tagħmir li jiġi f’kuntatt mal-kampjun għandu jkun magħmul minn materjali inerti bħal aluminju, ħġieġ jew azzar li ma jissaddadx illustrat. Plastiks bħal polipropilen jew PTFE għandhom jiġu evitati, minħabba li l-analiti jistgħu jiġu assorbit minn dawn il-materjali.”
                  
               
                     (6)
                  
                  
                     Il-Punt C.3.1 “Definizzjonijiet” huwa emendat kif ġej:
                     
                                 (a)
                              
                              
                                 id-definizzjoni ta' “HORRATr” hija mibdula b’li ġej:
                                 
                                             “HORRAT (*)
                                                r
                                             
                                          
                                          
                                             =
                                          
                                          
                                             L-RSDr osservat diviż bil-valur tal-RSDr stmat mill-ekwazzjoni (irranġata) ta' Horwitz (**) (cf. punt C.3.3.1 (‘Noti għall-kriterji tal-prestazzjoni’)) bl-użu tal-ipotesi r = 0,66 R.
                                          
                                       
                                    (*)  Horwitz W. u Albert. R., 2006, The Horwitz Ratio (HorRat): A useful Index of Method Performance with respect to Precision, Journal of AOAC International, Vol. 89, 1095-1109."
						
                                 
                                    (**)  M. Thompson, Analyst, 2000, p. 125 u 385-386.”"
						
                              
                           
                                 (b)
                              
                              
                                 id-definizzjoni ta' “HORRATr” hija mibdula b’li ġej:
                                 
                                             “HORRAT (***)
                                                R
                                             
                                          
                                          
                                             =
                                          
                                          
                                             HORRATr = L-RSDR osservat diviż bil-valur tal-RSDR stmat mill-ekwazzjoni (irranġata) ta' Horwitz (****) (cf. point C.3.3.1 (‘Notes to the performance criteria’)).
                                          
                                       
                                    (***)  Horwitz W. u Albert. R., 2006, The Horwitz Ratio (HorRat): A useful Index of Method Performance with respect to Precision, Journal of AOAC International, Vol. 89, 1095-1109."
						
                                 
                                    (****)  M. Thompson, Analyst, 2000, p. 125 u 385-386.”"
						
                              
                           
                                 (c)
                              
                              
                                 id-definizzjoni ta' “u” hija mibdula b’li ġej:
                                 
                                             ‘u
                                          
                                          
                                             =
                                          
                                          
                                             Inċertezza ta' kejl standard magħquda, miksuba bl-użu ta' inċertezzi ta' kejl standard individwali assoċjati mal-kwantitajiet tad-dħul fil-mudell tal-kejl (*****)
                                             
                                          
                                       
                                    (*****)  International vocabulary of metrology – Basic and general concepts and associated terms (VIM), JCGM 200:2008.’"
						
                              
                           
               
                     (7)
                  
                  
                     Il-Punt C.3.2 huwa mibdul b'li ġej:
                     “C.3.2.   Rekwiżiti ġenerali
                     
                     Il-metodi ta analiżi użati għal raġunijiet ta’ kontroll tal-ikel għandhom ikunu konformi mad-dispożizzjonijiet tal-Anness III tar-Regolament (KE) Nru 882/2004.
                     Il-metodi għall-analiżi tal-landa totali huma xierqa għall-kontrolli fuq il-livelli tal-landa inorganika.
                     Il-metodi stabbiliti mill-OIV (******) skont l-Artikolu 31 tar-Regolament tal-Kunsill (KE) Nru 479/2008 (*******) japplikaw għall-analiżi taċ-ċomb fl-inbid.
                     
                        (******)  Organisation Internationale de la Vigne et du Vin."
						
                     
                        (*******)  Regolament tal-Kunsill (KE) Nru 479/2008 tad-29 ta' April 2008 dwar l-organizzazzjoni komuni tas-suq ta' l-inbid, li jemenda r-Regolamenti (KE) Nru 1493/1999, (KE) Nru 1782/2003, (KE) Nru 1290/2005, (KE) Nru 3/2008 u li jħassar ir-Regolamenti (KEE) Nru 2392/86 u (KE) Nru 1493/1999 (ĠU L 148, 6.6.2008, p. 1).”"
						
                  
               
                     (8)
                  
                  
                     Il-Punt C.3.3.1 huwa mibdul b'li ġej:
                     “C.3.3.1.   Kriterji tal-prestazzjoni
                     
                     Fejn fil-livell tal-Unjoni Ewropea ma jkunx hemm preskritti metodi speċifiċi għad-determinazzjoni ta' kontaminanti fil-prodotti tal-ikel, il-laboratorji jistgħu jagħżlu kwalunkwe metodu ta' analiżi vvalidat għall-matriċi rispettiva, jekk il-metodu magħżul jilħaq il-kriterji tal-prestazzjoni speċifiċi stipulati fit-tabelli 5, 6 u 7.
                     Huwa rakkomandat li l-metodi vvalidati bis-sħiħ (jiġifieri l-metodi vvalidati mill-proċess ta' kollaborazzjoni għall-matriċi rispettiva) jiġu użati fejn xieraq u fejn disponibbli. Metodi xierqa oħra vvalidati (eżempju metodi għall-matriċi rispettiva vvalidati internament) jistgħu jiġu użati jekk jissodisfaw il-kriterji tal-prestazzjoni stipulati fit-tabelli 5, 6 u 7.
                     Fejn huwa possibli, it-tisħiħ tal-metodi vvalidati internament għandu jinkludi materjal ta' referenza ċċertifikat.
                     
                                 (a)
                              
                              
                                 Kriterji tal-prestazzjoni għall-metodi ta' analiżi għaċ-ċomb, kadmju, merkurju u landa inorganika:
                                 
                                    Tabella 5
                                 
                                 
                                             Parametru
                                          
                                          
                                             Kriterju
                                          
                                       
                                             Applikabbiltà
                                          
                                          
                                             Ikel speċifikat fir-Regolament (KE) Nru 1881/2006.
                                          
                                       
                                             Speċifiċità
                                          
                                          
                                             Ħieles minn matriċi jew interferenzi spettrali
                                          
                                       
                                             Repettittività (RSDr)
                                          
                                          
                                             HORRATr inqas minn 2
                                          
                                       
                                             Reproduċibbilità (RSDR):
                                          
                                          
                                             HORRATR inqas minn 2
                                          
                                       
                                             Irkupru
                                          
                                          
                                             Japplikaw id-dispożizzjonijiet tal-punt D.1.2.
                                          
                                       
                                              
                                          
                                          
                                             Landa organika
                                          
                                          
                                             Ċomb, kadmju, merkurju
                                          
                                       
                                              
                                          
                                          
                                             ML huwa < 0,100 mg/kg
                                          
                                          
                                             ML huwa < 0,100 mg/kg
                                          
                                       
                                             LOD
                                          
                                          
                                             ≤ 5 mg/kg
                                          
                                          
                                             ≤ wieħed minn ħamsa tal-ML
                                          
                                          
                                             ≤ wieħed minn għaxra tal-ML
                                          
                                       
                                             LOQ
                                          
                                          
                                             ≤ 10 mg/kg
                                          
                                          
                                             ≤ tnejn minn ħamsa tal-ML
                                          
                                          
                                             ≤ wieħed minn ħamsa tal-ML
                                          
                                       
                           
                                 (b)
                              
                              
                                 Kriterji tal-prestazzjoni għall-metodi ta' analiżi għat-3-MCPD:
                                 
                                    Tabella 6
                                 
                                 
                                             Parametru
                                          
                                          
                                             Kriterju
                                          
                                       
                                             Applikabbiltà
                                          
                                          
                                             Ikel speċifikat fir-Regolament (KE) Nru 1881/2006.
                                          
                                       
                                             Speċifiċità
                                          
                                          
                                             Ħieles minn matriċi jew interferenzi spettrali
                                          
                                       
                                             Kamp vojt
                                          
                                          
                                             Inqas mil-LOD
                                          
                                       
                                             Repettittività (RSDr)
                                          
                                          
                                             0,66 darba tal-RSDR kif derivata mill-ekwazzjoni Horwitz (irranġata)
                                          
                                       
                                             Reproduċibbilità (RSDR):
                                          
                                          
                                             kif derivata mill-ekwazzjoni Horwitz (irranġata)
                                          
                                       
                                             Irkupru
                                          
                                          
                                             75-110 %
                                          
                                       
                                             LOD
                                          
                                          
                                             ≤ 5 μg/kg (fuq il-bażi ta' materja niexfa)
                                          
                                       
                                             LOQ
                                          
                                          
                                             ≤ 10 μg/kg (fuq il-bażi ta' materja niexfa)
                                          
                                       
                           
                                 (c)
                              
                              
                                 Kriterji tal-prestazzjoni għall-metodi ta' analiżi għall-idrokarburi poliċikliċi aromatiċi:
                                 L-erba' idrokarburi poliċikliċi aromatiċi li għalihom japplikaw dawn il-kriterji huma benżo(a)piren, benż(a)antraċen, benżo(b)fluworoanten u krisen.
                                 
                                    Tabella 7
                                 
                                 
                                             Parametru
                                          
                                          
                                             Kriterju
                                          
                                       
                                             Applikabbiltà
                                          
                                          
                                             Ikel speċifikat fir-Regolament (KE) Nru 1881/2006.
                                          
                                       
                                             Speċifiċità
                                          
                                          
                                             Ħieles minn matriċi jew interferenzi spettrali, verifika ta' skoperta pożittiva
                                          
                                       
                                             Repettittività (RSDr)
                                          
                                          
                                             HORRATr inqas minn 2
                                          
                                       
                                             Reproduċibbilità (RSDR):
                                          
                                          
                                             HORRATR inqas minn 2
                                          
                                       
                                             Irkupru
                                          
                                          
                                             50-120 %
                                          
                                       
                                             LOD
                                          
                                          
                                             ≤ 0,30 μg/kg għal kull wieħed mill-erba' sustanzi
                                          
                                       
                                             LOQ
                                          
                                          
                                             ≤ 0,90 μg/kg għal kull wieħed mill-erba' sustanzi
                                          
                                       
                           
                                 (d)
                              
                              
                                 Noti dwar il-kriterji tal-prestazzjoni:
                                 L-ekwazzjoni Horwitz (********) (għall-konċentrazzjonijiet 1,2 × 10–7 ≤ C ≤ 0,138) u l-ekwazzjoni Horwitz (*********) irranġata (għall-konċentrazzjonijiet C < 1,2 × 10–7) huma ekwazzjonijiet ta' preċiżjoni ġġeneralizzati li huma indipendenti mill-analita u l-matriċi iżda jiddependu biss fuq il-konċentrazzjoni għal ħafna mill-metodi ta' analiżi ta' rutina.
                                 
                                              
                                          
                                          
                                             L-ekwazzjoni Horwitz irranġata għall-konċentrazzjonijiet C < 1,2 × 10–7:
                                             RSDR = 22 %
                                             fejn:
                                             
                                                         —
                                                      
                                                      
                                                         RSDR hija d-devjazzjoni standard relattiva kkalkulata mir-riżultati ġġenerati taħt kondizzjonijiet ta' reproduċibbilità [(sR / ) × 100]
                                                      
                                                   
                                                         —
                                                      
                                                      
                                                         C hija l-proporzjon tal-konċentrazzjoni (jiġifieri 1 = 100 g/100 g, 0,001 = 1 000 mg/kg). L-ekwazzjoni Horwitz irranġata tapplika għall-konċentrazzjonijiet C < 1,2 × 10–7:
                                                      
                                                   
                                       
                                              
                                          
                                          
                                             L-ekwazzjoni Horwitz irranġata għall-konċentrazzjonijiet 1,2 × 10–7 ≤ C ≤ 0,138:
                                             RSDR = 2C(–0,15)
                                             
                                             fejn:
                                             
                                                         —
                                                      
                                                      
                                                         RSDR hija d-devjazzjoni standard relattiva kkalkulata mir-riżultati ġġenerati taħt il-kondizzjonijiet ta' reproduċibbilità [(sR / ) × 100]
                                                      
                                                   
                                                         —
                                                      
                                                      
                                                         C hija l-proporzjon tal-konċentrazzjoni (jiġifieri 1 = 100 g/100 g, 0,001 = 1 000 mg/kg). L-ekwazzjoni Horwitz irranġata tapplika għall-konċentrazzjonijiet 1,2 × 10–7 ≤ C ≤ 0,138:
                                                      
                                                   
                                       
                           
                        (********)  W. Horwitz, L.R. Kamps, K.W. Boyer, J.Assoc.Off.Analy.Chem.,1980, 63, 1344."
						
                     
                        (*********)  M. Thompson, Analyst, 2000, p. 125 u 385-386.”"
						
                  
               
                     (9)
                  
                  
                     Il-Punt C.3.3.2 huwa mibdul b'li ġej:
                     “C.3.3.2.   Il-metodu ‘adekwatezza għall-fini’
                     Jista' jintuża l-metodu ‘adekwatezza għall-fini’ (**********) bħala alternattiva biex tiġi vvalutata l-konvenjenza tal-metodi vvalidati internament għall-kontroll uffiċjali. Metodi xierqa għall-kontroll uffiċjali għandhom jagħtu r-riżultati b'inċertezza ta' kejl standard maqgħuda (u) inqas mill-inċertezza ta' kejl standard massima kkalkulata bil-formula ta' hawn taħt:
                     
                        
                     fejn:
                     
                                 —
                              
                              
                                 Uf hija l-inċertezza ta' kejl standard massima (μg/kg).
                              
                           
                                 —
                              
                              
                                 LOD huwa l-limitu ta’ skoperta tal-metodu (μg/kg). L-LOD għandu jilħaq il-kriterji tal-prestazzjoni stabbiliti fil-punt C.3.3.1 għall-konċentrazzjoni tal-interess.
                              
                           
                                 —
                              
                              
                                 C hija l-konċentrazzjoni tal-interess (μg/kg).
                              
                           
                                 —
                              
                              
                                 α hija fattur numeriku kostanti li għandu jintuża skont il-valur ta’ C. Il-valuri li għandhom jintużaw huma stabbiliti fit-Tabella 8.
                              
                           
                        Tabella 8
                     
                     
                        Il-valuri numeriċi li għandhom jintużaw għal α bħala kwantità kostanti fil-formula stipulata f’dan il-punt, skont il-konċentrazzjoni tal-interess
                     
                     
                                 C (μg/kg)
                              
                              
                                 α
                              
                           
                                 ≤ 50
                              
                              
                                 0,2 
                              
                           
                                 51-500
                              
                              
                                 0,18 
                              
                           
                                 501-1 000 
                              
                              
                                 0,15 
                              
                           
                                 1 001 -10 000 
                              
                              
                                 0,12 
                              
                           
                                 > 10 000 
                              
                              
                                 0,1 
                              
                           L-analista għandu jieħu nota tar-‘Rapport dwar ir-relazzjoni bejn riżultati analitiċi, inċertezza ta’ kejl, fatturi ta’ rkupru u d-dispożizzjonijiet tal-leġiżlazzjoni tal-UE tal-ikel u l-għalf’ (***********).
                     
                        (**********)  M. Thompson and R. Wood, Accred. Qual. Assur., 2006, p. 10 u 471-478."
						
                     
                        (***********)  http://ec.europa.eu/food/food/chemicalsafety/contaminants/report-sampling_analysis_2004_en.pdf”"
						
                  
               
                     (10)
                  
                  
                     Fil-punt D.1.2. “Kalkulazzjonijiet ta' rkupru”, it-tieni paragrafu huwa mibdul b'li ġej:
                     ‘Fil-każ li fil-metodu analitiku ma jiġi applikat l-ebda pass ta' estrazzjoni (eżempju fil-każ tal-metalli), ir-riżultat jista' jiġi rrappurtat mhux ikkorreġut għall-irkupru jekk l-evidenza mogħtija tkun idealment bl-użu ta' materjal ta' referenza xieraq u ċċertifikat li l-konċentrazzjoni ċċertifikata li tħalli l-inċertezza ta' kejl hija miksuba (jiġifieri reqqa kbira fil-kejl), u għaldaqstant li l-metodu mhuwiex imparzjali. Fil-każ li r-riżultat jiġi rrapurtat bħala mhux ikkorreġut għall-irkupru, dan għandu jissemma.’
                  
               
                     (11)
                  
                  
                     Fil-punt D.1.3. “Inċertezza ta' kejl”, it-tieni paragrafu huwa mibdul b'li ġej:
                     “L-analista għandu jieħu nota tar-‘Rapport dwar ir-relazzjoni bejn riżultati analitiċi, inċertezza ta’ kejl, fatturi ta’ rkupru u d-dispożizzjonijiet tal-leġiżlazzjoni tal-UE tal-ikel u l-għalf’ (************).
                     
                        (************)  http://ec.europa.eu/food/food/chemicalsafety/contaminants/report-sampling_analysis_2004_en.pdf”"